cyanic-selkie/wikianc huggingface dataset:
பாப்பசின் பரப்பளவு தேற்றம்
பாப்பசின் பரப்பளவு தேற்றம் (Pappus's area theorem), ஒரு முக்கோணத்தின் மூன்று பக்கங்களின் மீது வரையப்பட்ட மூன்று இணைகரங்களின் பரப்பளவுகளுக்கு இடையேயுள்ள தொடர்பை விளக்குகிறது.இத்தேற்றத்தைக் கண்டுபிடித்தக் கிரேக்கக் கணிதவியலாளர் அலெக்சாந்திரியாவின் பாப்பசுவின் (கிபி 4ஆம் நூற்றாண்டு) பெயரால் அழைக்கப்படுகிறது. பித்தேகோரசு தேற்றத்தின் பொதுமைப்படுத்தலாகக் இதனைக் கருதலாம்.
நிறுவல்
இணைகரங்கள் ABDE, ABUH இரண்டும் சமவளவு அடிப்பக்கநீளமும் உயரமும் கொண்டிருப்பதால் அவற்றின் பரப்பளவுகள் சமம். இதேபோல,
இந்த முடிவுகளைப் பயன்படுத்த:
பித்தேகோரசு தேற்றத்தின் பொதுமைப்படுத்தல்
பாப்பசின் தேற்றம், பித்தேகோரசின் தேற்றத்தை இருவழிகளில் பொதுமைப்படுத்துகிறது: பித்தேகோரசின் தேற்றம் செங்கோண முக்கோணங்களுக்கு மட்டுமே உரியதாகவும் சதுரங்களையுமே பயன்படுத்துகிறது.
பாப்பசின் பரப்பளவு தேற்றம் எல்லாவகையான முக்கோணங்களுக்குமானது:
ஏதாவது ஒரு முக்கோணத்தின் இரு பக்கங்கள் ஒவ்வொன்றின் மீதும் ஒரு சதுரம் வரையப்பட்டால் அவ்விரு சதுரங்களின் பரப்பளவுகளின் கூட்டுத்தொகைக்குச் சமமான பரப்பளவு கொண்ட இணைகரம் ஒன்றை முக்கோணத்தின் மூன்றாவது பக்கத்தின்மீது வரையலாம். அந்த இரு பக்கங்களும் செங்கோணத்தின் தாங்கி பக்கங்களாக இருந்தால், மூன்றாவது பக்கத்தின் மீது வரையப்பட்ட இணைகரம் சதுரமாக இருக்கும்.
ஒரு செங்கோண முக்கோணத்தின் இரு தாங்கி பக்கங்கள் ஒவ்வொன்றின் மீது ஒரு இணைகரம் வரையப்பட்டால் அவ்விரு இணைகரங்களின் பரப்பளவுகளின் கூட்டுத்தொகைக்குச் சமமான பரப்பளவுடன் மூன்றாவது பக்கத்தின் மீது செவ்வகம் ஒன்றை வரையலாம். தாங்கி பக்கங்களின் மீது வரையப்பட்ட இணைகரங்கள் சதுரங்களாக இருக்குமானால் மூன்றாவது பக்கத்தின் மீது அமையும் செவ்வகமும் சதுரமாக இருக்கும்.
வெளியிணைப்புகள்
பகுப்பு:முக்கோணங்கள் பற்றிய தேற்றங்கள்
தோக்கியோ துறைமுகம்
தோக்கியோ துறைமுகம் (The Port of Tokyo) யப்பானின் மிகப்பெரிய துறைமுகங்களுள் ஒன்றும், அமைதிப் பெருங்கடல் கரையினில் உள்ள முக்கியமான துறைமுகங்களில் ஒன்றாகவும் உள்ளது. இத்துறைமுகம் ஆண்டொன்றுக்கு 100 மில்லியன் டன் சரக்குகளைக் கையாளும் திறன் கொண்டதாகவும் உள்ளது. இந்தத் துறைமுகம் ஆண்டொன்றுக்கு 32,000 கப்பல்களுக்கு சேவையளிக்கும் 30,000 பணியாளர்களைக் கொண்ட வேலையளிப்பவராகவும் உள்ளது.
தோக்கியோ துறைமுகமானது சிபா துறைமுகத்திற்கு மேற்காக 14 கடல்வழி மைல் தொலைவிலும் மற்றும் யோகோகாமா துறைமுகத்தில் இருந்து வடகிழக்சுாக சுமார் 23 கிலோமீட்டர் தொலைவிலும் உள்ளது. இது யப்பானின் தலைநகரமாகவும், யப்பானிய அரச குடும்பத்தினரின் வசிப்பிடமாகவும், அரச குடும்பம் மற்றும் உயர்குடி மக்களின் அரண்மனைகளும் அமைந்துள்ள இடமாக இருந்துள்ளது. இத்துறைமுகம் 23 சிறப்பு நகரவட்டங்களைக் கொண்டுள்ளதாகவும் உள்ளது. ஒவ்வொரு நகர்வட்டப் பகுதியும் ஒரு நகரமாக நிர்வகிக்கப்படுகிறது. தோக்கியோ துறைமுகமானது, உலகின் மிக அதிக மக்கள்தொகை கொண்ட நகரங்களில் ஒன்றாகவும் விளங்குகிறது. 2005 ஆம் ஆண்டில், சுமார் 8.5 மில்லியன் மக்கள் தோக்கியோ துறைமுகத்தில் வசித்தனர். மாவட்டம் போன்று விரிந்தமைந்த இந்த நிலப்பகுதியானது 12 மில்லியனுக்கும் மேற்பட்ட மக்களுக்கு வசிப்பிடப் பகுதியாக உள்ளது.
வரலாறு
தோக்கியோ துறைமுகத்தின் முன்னோடியான, எடோ துறைமுகம் (எடோ மினாடோ) யப்பானின் கடல் வணிகத்தில் மிக முக்கியப் பங்கினை வகித்ததாகும். மேலும், இது எடோவின் மக்களுக்கு பொருட்களை வழங்குவதில் ஒரு பகிர்ந்தளிக்கும் மையமாகவும் விளங்கியுள்ளது. டோகுக்வா சோகுனேட்டு காலத்தில் இத்தகைய வணிகத்திற்காக யோக்கோகாமா துறைமுகம் ஏற்கெனவே தொடங்கப்பட்டிருந்ததால் டோக்கியோ துறைமுகமானது தனது சர்வதேச வணிகத்தைத் தொடங்க அனுமதிக்கப்படவில்லை.
1600 கள் முழுவதும், தோக்கியோ துறைமுகம் வேகமாக வளர்ந்தது, 1700 களின் தொடக்கத்தில் அதன் மக்கள்தொகை ஒரு மில்லியனைத் தாண்டியது. கியோட்டோ பேரரசருக்குச் சொந்தமானதாகவும், யப்பானின் அரசவம்சத் தலைநகரமாகவும் இருந்தாலும், எடோ (இன்று தோக்கியோ துறைமுகம்) நாட்டின் பொருளாதார, வர்த்தக மற்றும் அதிகார மையமாக இருந்தது.
இரண்டு அரை நூற்றாண்டுகளில் இராணுவ ஆட்சிக்கு எதிராக, டோகுகாவா சோகுனேட்டின் ஆட்சி அகற்றப்பட்டு, மீண்டும் யப்பானிய அரச வம்ச ஆட்சி மீட்டெடுக்கப்பட்டது. 1869 ஆம் ஆண்டில் மெய்ஜி பேரரசர் எடோவிற்குச் சென்றார், எடோ கோட்டை அரச வம்சத்தின் அரண்மனை ஆனது. தோக்கியோ நகரம் நிறுவப்பட்டது. தோக்கியோ துறைமுகம் தேசிய தலைநகரமாக இருந்தது. நகராட்சி நிர்வாகம் அகற்றப்பட்டு, 1943 ஆம் ஆண்டில் தோக்கியோவின் பெருநகரக் கழகத்துடன் இணைக்கப்பட்டது.
இறுதியாக, 1880 ஆம் ஆண்டில் இத்துறைமுகத்தின் வளர்ச்சியானது, சுமிடோ ஆற்றின் கயவாய்கள் மற்றும் வாய்க்கால்களைத் தூர்வாறுவதன் மூலமாக சுகிசிமா மற்றும் சிபாவ்ரா ஆகிய நிலங்களை மீட்பதற்காக முன்னெடுக்கப்பட்ட திட்டத்தின் காரணமாக, மெய்ஜியின் காலத்தில் ஊக்குவிக்கப்பட்டது.
தோக்கியோ துறைமுகம் 20 ஆம் நூற்றாண்டில் இரண்டு குறிப்பிடத்தக்க பேரழிவுகளை சந்தித்தது. 1923 ஆம் ஆண்டில் கிரேட் காண்டா பூகம்பத்தால் 140 ஆயிரம் பேர் கொல்லப்பட்டனர். தரைவழிப் போக்குவரத்தானது பூகம்பம் காரணமாக கடுமையாகப் பாதிக்கப்பட்டதால் தோக்கியோ துறைமுகத்தின் மதிப்பானது அதிகரித்தது. 1925 ஆம் ஆண்டில், நவீன இனோடு முனையத்தின் பணிகள் நிறைவுற்றது. 1932 ஆம் ஆண்டில் சாய்பவ்ரா முனையம் செயல்படத் தொடங்கியது, மேலும் 1934 ஆம் ஆண்டில் டேக்சிபா முனையம் கட்டுமானம் முடிக்கப்பட்டது. 1941 ஆம் ஆண்டில், தோக்கியோ துறைமுகம் ஒரு சர்வதேச துறைமுகமாக அறிவிக்கப்பட்டது. 1945 ஆம் ஆண்டில், நகரம் நேசப்படைகளால் இரக்கமற்ற முறையில் குண்டுவீச்சுக்குள்ளானது. நகரில் பாதிக்கும் மேலாக அழிவுக்குள்ளான போது இரண்டு இலட்சம் பேர் கொல்லப்பட்டனர். இரண்டாம் உலகப் போருக்குப் பின், டோக்கியோ துறைமுகமானது முற்றிலும் புனரமைக்கப்பட்டு செழித்தோங்கியது.
மேற்கோள்கள்
பகுப்பு:யப்பானிய துறைமுகங்கள்
ஆடம் இரீசு
ஆடம் கை இரீசு (Adam Guy Riess, பிறப்பு: திசம்பர் 16, 1969) ஓர் அமெரிக்க வானியற்பியலாளர். இவர் ஜான்சு ஆப்கின்சு பல்கலைக்கழகத்திலும் விண்தொலைநோக்கி அறிவியல் நிறுவனத்திலும் பணிபுரிகிறார். இவர் மீவிண்மீன் வெடிப்புகளை அண்டவியல் ஆய்வுகட்குப் பயன்படுத்திப் பெயர்பெற்றவர். இவர் 2006 இல் வானியலுக்கான இழ்சா பரிசையும் 2011 இல் இயற்பியல் நோபல் பரிசையும் சோல் பெர்ல்மட்டர், பிறையன் சிமித் ஆகியவர்களுடன் இணைந்து விரிவுறும் அண்டம் முடுக்கம் உறுவதைக் கண்டுபிடித்ததற்காகப் பெற்றுள்ளார்.
குடும்பம்
இரீசு மூன்று மக்களில் ஒருவராக வாசிங்டன், டி. சி.யில் பிறந்தார். இவர் நியூஜெர்சியில் உள்ள வாரன் நகரில் வளர்ந்தார். கப்பல் பொறியாளரான இவரது தந்தை மைக்கேல் இரீசு இங்கு பிசுட்ரோ பன்னாட்டகம் எனும் உறைபதன உணவுக் குழுமத்துக்கு உரிமையாளராக இருந்தார்.இவரது தாயாரான டோரிசு இரீசு மருத்துவ உளவியலாளராக இருந்தார். மைக்கேல் இரீசு (1931–2007) அமெரிக்காவுக்கு தன் பெற்றோருடன் 1936 இல் ஐரோப்பா (1928) எனும் கப்பலில் செருமனியில் இருந்து புலம்பெயர்ந்துள்ளார், இவர் கர்ட் ரீசு, இல்சி பொசுனான்சுக்கி எனும் நூல்களின் ஆசிரியரும் இதழியலாளரும் போர்த் தகவல்தொடர்பாளரும் ஆவார். . இவருக்கு இரண்டு தங்கையர் உண்டு. அவர்களில் ஒருவர் உளவியலாளரான கைல் சால்ட்சு; மற்றவர் ஓவியர் ஒல்லி ஏகர்மேன் ஆவார். இரீசு 1998 இல் நான்சி ஜாய் சுக்கோண்டோர்ப்பை மணம் புரிந்தார்.
கல்வி
இவர் வாட்சங் இல்சு வட்டார உயர்நிலைப் பள்ளியில் பயின்று 1988 இல் பள்ளிக்கல்வியை முடித்தார். இவர் 1987 இல் பெயர்பெற்ற ஜெர்சி ஆளுநர் பள்ளியில் அறிவியல் பயின்றார். பின்னர் இவர் மாசாச்சூசெட்சு தொழில்நுட்பக் கழகத்தில் பயின்று 1992 இல் பட்டம் பெற்றார். அங்கு இவர் பை டெல்டா தீட்டா குழுவின் உறுப்பினராக இருந்துள்ளார். இவர் தன் முனைவர் பட்டத்தை ஆர்வார்டு பல்கலைக்கழகத்தில் 1992 இல் பெற்றுள்ளார்; இதில் 20 புதிய வகை மீவிண்மீன்வெடிப்புகளின் அளவீடுகள் பொதிந்துள்ளன. மேலும் இதில் இடையில் உள்ள துசு, இயல்பான சீரின்மைகளுக்கான திருத்தம் அமைந்த Ia வகை மீவிண்மீன்வெடிப்புகளைத் துல்லியமான தொலைவு சுட்டிகளாகப் பயன்படுத்தும் புதிய முறையும் அடங்கியுள்ளது. இவரது முனைவர் ஆய்வு இராபர்ட் கிர்சுனர் மேற்பார்வையில் மேற்கொள்ளப்பட்டது. இது வானியலுக்கு இயல்புக்கு மாறானவகையில் வானியலுக்குப் பங்களித்ததால் 1999 ஆம் ஆண்டின் இராபர்ட் ஏ. டிரம்பிளர் விருதைப் பெற்றது.
பணிகள்
இரீசு 1999 இல் விந்தொலைநோக்கி அறிவியல் நிறுவனத்துக்குச் செல்லும் முன் பெர்க்கேலி கலிபோர்னியா பல்கலைக்கழகத்தின் மில்லர் ஆய்வுநல்கையைப் பெற்றுவந்துள்ளார் இவர் ஆப்கின்சு பல்கலைக்கழகத்தில் உள்ள தற்போதைய பதவியை 2005 இல் பெற்றார். மேலும் இழ்சா பரிசு வானியல் விருது தேர்வுக் குழுவிலும் இவர் உள்ளார்.
இரீசு பிரையான் சுக்கிமிடுடன் இணைந்து 1998 இல் உயர்-Z விண்மீன்வெடிப்புக் குழுவுக்குத் தலைமை வகித்தார் 1a வகை மீவிண்மீன்வெடிப்புகளைக் கண்காணித்து, விரியும் அண்டம் இப்போது முடுக்கம் உறுகிறது என இக்குழு முதன்முதலில் அறிவித்தது.. இக்குழுவின் நோக்கீடுகள் அண்ட விரிவு ஒடுக்க நிலையில் உள்ளதாக்க் கருதும் இக்காலக் கோட்பாட்டு நிலைப்பாட்டுக்கு முரணாக அமைந்தது.; மாறாக புவியில் இருந்து மீவிண்மீன்வெடிப்புகளில் இருந்துவரும் ஒளியின் செம்பெயர்ச்சியை அளந்து பல பில்லியன் ஆண்டுகட்கு முந்தைய மீவிண்மீன்வெடிப்புகளும் முடுக்கமுற்று வருதலை இக்குழு கண்டுபிடித்தது. இம்முடிவு மீவிண்மீன்வெடிப்பு அண்டவியல் திட்டம் வழியாக ஒருங்கே பெர்ல்மட்டராலும் கண்டுபிடிக்கப்பட்ட்து. இந்த இரண்டு ஆய்வுகளின் ஒருமித்த முடிவு முடுக்கமுறும் அண்டக் கோட்பாடு பொது கருத்தேற்பு பெற வழிவகுத்தது. இதனால் புடவியின் தன்மை பற்றிய புதிய ஆய்வுகள் முடுக்கப்பட்டன. கருப்பு ஆற்ற்ல் நிலவுவதை நிறுவியது. இந்த முடுக்கமுறும் அண்டக் கோட்பாட்டின் கண்டுபிடிப்பு 1998 இல் அறிவியல் இதழால் அறிவியலின் மிகப்பெரும் அருஞ்செயலாக அறிவித்த்து. மேலும் 2011 ஆம் ஆண்டின் இயற்பியலுக்கான நோபல் பரிசு இரீசுக்கும் சுக்கிமிடுக்கும் பெர்ல்மட்டருக்கும் பகிர்ந்தளிக்கப்பட்டது.
இதுவரை மாந்தரினம் காணாத மீவிண்மீன்வெடிப்புகளைக் காண, அப்புள் தொலைநோக்கியால் உயர் ZSN தேட்ட்த் திட்ட்த்தின் தலைமை வகித்தார். இவரது குழு 10 பில்லியன் ஆண்டுகட்கு முந்தைய புடவியின் விரிவை ஆய்வு செய்த்து. இது தொடக்கநிலை ஒடுக்கமுறும் விரிவைக் கண்டுபிடித்தது. இதனால் தொலைவில் உள்ள மீவிண்மீன்வெடிப்புகள் சற்ரே பொலிவோடு நிலவுவது அறியப்பட்ட்து. இந்நிலை இப்போது நம்பும் கணிசமானமீவிண்மீன்வ்டிப்புகள் மங்குவதாக்க் கருதும் சிந்தனைக்கு முற்றுபுள்ளி வைத்த்து. மேலும் இம்முடிவு கருப்பு ஆற்றல்- கரும்பொருண்மப் புடவிப் படிமத்தை மீவிண்மீன்வெடிப்புகளின் ஆய்வால் நிறுவி உறுதிபடுத்தியது.
விருதுகள்
இரீசு பசிபிச் வானியல் கழகத்தின் இராபர்ட் ஜே. டம்பிளர் விருதை 1999 இல் பெற்றுள்ளார். மேலும் ஆர்வார்டு பல்கலைக்கழகத்தின்போக் பரிசையும் 2001 இல் பெற்றுள்ளார். இவர் 2003 இல் அமெரிக்க வானியல் கழகத்தின் எலென் பி. வார்னர் பரிசையு பெற்றுள்ளார்.இரேமாண்டு பிவெர்லி சாக்ளர் பரிசை 2004 இல் தன் அண்ட முடுக்க ஆய்வுக்காகப் பெற்றார்.
இவர் 2006 இல் வானியலுக்கான ஒரு மில்லியன் டாலர் இழ்சா பரிசை சௌல் பெர்ல்மட்டர், பிரியான் பி. சுக்கிமிடு ஆகியோரோடு இணைந்து அண்ட முடுக்க ஆய்வுக்காகப் பெற்றார்.
சுக்கிமிடுவும் உயர் Z குழுவின் உறுப்பினர்களும் 2007 இல் மீவிண்மீன்வெடிப்புத் திட்ட்த்தில் 500,000 டாலர் குரூபர் அண்டவியல் பரிசை விரிவுறும் அண்டம் முடுக்கமுறுவதைக் கண்டுபிடித்ததற்காகப் பெற்றனர். இவர் 2998 இல் மெக் ஆர்த்தர் அறிதிறனர் நல்கையைப் பெற்றார். இவர் 2009 இல் தேசிய அறிவியல் கல்விக்கழகத்துக்குத் தேர்வு செய்யப்பட்டார்.
விரிவுறும் அண்டம் முடுக்கமுறுதலைக் கண்டுபிடித்ததற்காக, இவர் பெர்ல்மட்டர், சுக்கிமிடு இருவரோடு இணைந்து 2011 ஆம் ஆண்டு இயற்பியலுக்கான நோபல் பரிசைப் பெற்றார்.
இரீசும் பிறையன் சுக்கிமிடுவும் உயர்-Z குழுவும் 2015 ஆம் ஆண்டுக்கான இயற்பியல் பரிசை அடிப்படை இயற்பியலுக்காற்றிய பங்களிப்புக்காகப் பெற்றனர்.
வெளி இணைப்புகள்
பகுப்பு:அமெரிக்க வானியலாளர்கள் பகுப்பு:1969 பிறப்புகள் பகுப்பு:நோபல் இயற்பியற் பரிசு பெற்றவர்கள் பகுப்பு:நோபல் பரிசு பெற்ற அமெரிக்கர்கள் பகுப்பு:வாழும் நபர்கள் பகுப்பு:அண்டவியலாளர்கள் பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள் பகுப்பு:ஆர்வர்டு பல்கலைக்கழக முன்னாள் மாணவர்கள்
கா. சு. பிள்ளை
'''கா. சு. பிள்ளை என அழைக்கப்படும் காந்திமதிநாதபிள்ளை சுப்பிரமணிய பிள்ளை''' (5 நவம்பர் 1888 - 30 ஏப்ரல் 1945) தமிழ் இலக்கிய வரலாற்றை முதன் முதலில் எழுதிய தமிழறிஞர்; சைவசித்தாந்த வல்லுநர்; வழக்குரைஞர்; தமிழ்ப் பேராசிரியர்; சட்ட வல்லுநர்; மொழிபெயர்ப்பாளர்; உரையாசிரியர்; சொற்பொழிவாளர்; தமிழ், ஆங்கிலம், வடமொழி, மலையாளம் ஆகிய மொழிகளை நன்கு அறிந்த பன்மொழிப் புலவர்.
பிறப்பு
கா. சுப்பிரமணியபிள்ளை திருநெல்வேலியில் சைவ வெள்ளாளர் மரபில் வாழ்ந்த காந்திமதிநாத பிள்ளை, மீனாட்சியம்மை இணையருக்கு 1888 – நவம்பர் – 5ஆம் நாள் பிறந்தார்.
கல்வி
திருநெல்வேலியில் இருந்த திண்ணைப் பள்ளிக்கூடம் ஒன்றில் தனது தொடக்கக் கல்வியைத் தொடங்கினார். மூன்றாண்டுகள் கடந்ததும் அருகிலிருந்த தொடக்கப் பள்ளியில் தன்னுடைய படிப்பைத் தொடர்ந்தார். 1906ஆம் ஆண்டில் மெட்ரிக்குலேசன் தேர்வில் சென்னை மாகாணத்திலேயே முதல் மாணவராகத் தேறினார்.
1908ஆம் ஆண்டில் சென்னை மாகாணக் கல்லூரியில் பயின்று கலை உறுப்பினர் (Fellow of Arts) தேர்வில் வென்றார். அதேவேளையில் மதுரைத் தமிழ்ச்சங்கம் நடத்திய புலவர் தேர்வில் முதல் மாணவராக வெற்றி பெற்றார். அதற்காக, பவர்முர்கெட் என்ற ஆங்கிலேயர் தமிழ் ஆராய்ச்சிக்கென அமைத்த பரிசினைப் பெற்றார். 1910ஆம் ஆண்டில் வரலாற்றைச் சிறப்புப் பாடமாகப் படித்து கலை இளவர் (Bachelor of Arts) பட்டம் பெற்றார்.1913ஆம் ஆண்டில் ஆங்கில இலக்கியத்திலும் 1914ஆம் ஆண்டில் தமிழில் இலக்கியத்திலும் தேறி கலை முதுவர் (Master of Arts) பட்டங்களைப் பெற்றார். பின்னர் சென்னைச் சட்டக் கல்லூரியில் பயின்று சட்ட இளவர் பட்டத்தையும் 1917ஆம் ஆண்டில் சட்ட முதுவர் பட்டத்தையும் பெற்றார். இவருடைய உறவினர்களில் முதன்முறையாக எம். எல். பட்டம் பெற்றவர் இவர்தான் என்பதால், உறவினர்கள் இவரை எம். எல். பிள்ளை என்றே அழைத்தனர்.
சட்டக் கல்லூரிப் பேராசிரியர்
கா. சுப்பிரமணிய பிள்ளையின் மீது அன்புகொண்ட நீதிபதி சேசகிரி ஐயருடைய உதவியால், அவருக்கு 1919ஆம் ஆண்டில் சென்னை சட்டக் கல்லூரியில் விரிவுரையாளராகப் பணியில் அமர்ந்தார்.
கொல்கத்தா பல்கலைக் கழகத்தில் இரவீந்திரநாத் தாகூர் குடும்பத்தினர்,  தாகூர் சட்ட விரிவுரைப் பரிசு ஒன்றை நிறுவியிருந்தனர். இப்பரிசினைப் பெற விரும்புபவர்கள், சட்டக்கலை தொடர்பாகக் கொடுக்கப்படும் மூன்று தலைப்புகளுள் ஒன்றைத் தேர்ந்தெடுத்து, அதனைப் பற்றி பன்னிரண்டு சொற்பொழிவுகள் நிகழ்த்த வேண்டும். கா. சு. பிள்ளை 1920ஆம் ஆண்டில் அப்போட்டியில் கலந்துகொண்டு குற்றங்களின் நெறிமுறைகள் (Principles of Criminology) என்னும் தலைப்பில் சொற்பொழிகள் ஆற்றி, பரிசுத்தொகையான பத்தாயிரம் ரூபாயையும் தாகூர் சட்ட விரிவுரையாளர் என்னும் சிறப்பையும் பெற்றார்.
நீதிக்கட்சி என்னும் தென்னிந்திய நலவுரிமைச் சங்கத்தைத் தோற்றுவித்தவர்களில் ஒருவரான சர். பி. டி. தியாகராயச் செட்டியாரின் உதவியால் சட்டப்பேராசிரியராக உயர்ந்தார். 1927ஆம் ஆண்டில் சென்னை சட்டக் கல்லூரியில் உருவாக்கப்பட்ட விதிமுறையின் காரணமாக 1927ஆம் ஆண்டில் சட்டப் பேராசிரியர் பதவியைத் துறந்தார்.
நெல்லை வாழ்க்கையும் தமிழாய்வும்
பேராசிரியப் பதவியைத் துறந்த கா. சு. பிள்ளை தன்னுடைய சொந்த ஊரான திருநெல்வேலிக்குத் திரும்பினார். 1927 ஆம் ஆண்டு முதல் 1929ஆம் ஆண்டு வரை அங்கேயே தங்கியிருந்து சைவக்குரவர்களான சுந்தரர், சேக்கிழார், மணிவாசகர் முதலியவர்களைப் பற்றிய வரலாற்று ஆய்விலும் தமிழ் இலக்கிய வரலாற்றை எழுதும் பணியிலும் ஈடுபட்டார்.
அண்ணாமலை பல்கலைக்கழக தமிழ்ப்பேராசிரியர்
சிதம்பரம் அண்ணாமலை பல்கலைக்கழகத்தின் தமிழ்த்துறையில் பேராசிரியராக 1929 – 30 ஆம் கல்வியாண்டில் பணியாற்றினார். பத்தாண்டுகள் கழித்து 1940-41ஆம் கல்வியாண்டிலிருந்து 1943-44ஆம் கல்வியாண்டு வரை நான்காண்டுகள் அப்பல்கலைக் கழகத்தில் மீண்டும் தமிழ்ப் பேராசிரியராகப் பணியாற்றி, 1-7-1944ஆம் நாள் ஓய்வுபெற்றார். இப்பல்கலைக்கழகத்தில், இரா. நெடுஞ்செழியனும், க. அன்பழகனும் இவரது மாணவர்களாக இருந்தவர்கள்.
மீண்டும் நெல்லை வாழ்க்கை
1930ஆம் ஆண்டில் அண்ணாமலைப் பல்கலைக்கழகத்தில் இருந்து விலகியதும் கா. சு. பிள்ளை மீண்டும் நெல்லைக்குத் திரும்பினார். அங்கு உள்ளாட்சித் தேர்தலில் போட்டியிட்டு திருநெல்வேலி நகராட்சியில் உறுப்பினராகப் பணியாற்றினார். அதே வேளையில் நெல்லை நகரில் அமைந்திருக்கும் காந்திமதி அம்மன் உடனுறை நெல்லையப்பர் கோயிலின் அறங்காவலராகவும் பணியாற்றினார். அப்பொழுது, தமிழ் வழிபாட்டுக்கு அடித்தளம் அமைக்கும் வகையில் தேவார, சைவ ஆகமப் பாடசாலைகளைத் தோற்றுவித்தார்.
காஞ்சி வாழ்க்கை
கா. சு. பிள்ளை 1938ஆம் ஆண்டு முதல் 1940ஆம் ஆண்டு வரை காஞ்சிபுரத்தில் வாழ்ந்தார். அப்பொழுது தன் நண்பர் இசைமணி சுந்தரமூர்த்தி ஓதுவார் என்பவருடன் தங்கியிருந்தார்.
இறுதிக் காலம்
அண்ணாமலைப் பல்கலைக் கழகத்தில் இரண்டாவது முறையாக தமிழ்ப்பேராசிரியராகப் பணியாற்றிய பொழுது வாதநோயால் பாதிக்கப்பட்டார். எனவே, தன்னுடைய ஆய்வுரைகளையும் நூல்களையும் உதவியாளர் ஒருவர் மூலம் எழுதிவந்தார். 1944ஆம் ஆண்டில் சிதம்பரத்தில் இருந்து நெல்லைக்குத் திரும்பிய கா. சு. பிள்ளை, தம்முடைய 56வது வயதில் 1945ஆம் ஆண்டு ஏப்ரல் 30ஆம் நாள் மரணமடைந்தார்.
வாழ்க்கை வரலாறு
கா. சு. பிள்ளையின் வாழ்க்கை வரலாற்றை இ. மு. சுப்பிரமணிய பிள்ளை என்பவர் ''கா. சு. பிள்ளை வரலாறு'' என்னும் தலைப்பில் நூலாக எழுதினார். 124 பக்கங்களை உடைய இந்நூலை 1958ஆம் ஆண்டு நவம்பர் திங்களில் சென்னையில் உள்ள திருநெல்வேலி தென்னிந்திய சைவசித்தாந்த நூற்பதிப்புக் கழகம் தனது 959 நூலாக வெளியிட்டது.
நினைவேந்தல்
திருநெல்வேலி சந்திப்புப் பகுதியில், தாமிரபரணி ஆற்றின் மேற்குக் கரையில் அமைந்திருக்கிறது கைலாசபுரம். இங்குள்ள நகர்மன்றப் பூங்காவில் கா. சு. பிள்ளையின் நினைவாக 1947 – அக் -13ஆம் நாள் நடுகல் ஒன்று நாட்டப்பட்டது.
கா. சு. பிள்ளையின் கருத்துகளைத் தமிழர்களிடையே பரப்பும் நோக்கில் தமிழ்க் “கா. சு” நினைவு இலக்கியக் குழு என்னும் அமைப்பு குளித்தலையில் நிறுவப்பட்டது. திராவிட இயக்கத் தலைவர்களில் ஒருவரான மீ. சு. இளமுருகு பொற்செல்வி இக்குழுவை நிறுவினார். இக்குழுவின் சார்பில் குளித்தலையில் கா. சு. பிள்ளை நூற்றாண்டு விழா கொண்டாடப்பட்டது. 1987 – நவம்பர் – 5ஆம் நாள் கா. சு. பிள்ளை எழுதிய (1) சைவசித்தாந்த சந்தானாசாரியர்களும் அவர்களின் அருள் நூல்களும் (2) சுத்தாத்துவிதம் (3) பண்டார சாத்திரம் பதினான்கு என்னும் நூலின் முன்னுரை (4) சைவச் சடங்கு முறை ஆகியவற்றைத் தொகுத்து, ''பல்கலைச் செம்மல் தமிழ்க் கா.சு. வின் பல்துறைத் திரட்டு'' என்னும் 116 பக்கம் உள்ள நூலை இக்குழு வெளியிட்டுள்ளது.
வெளி இணைப்புகள்
பேராசிரியர் கா.சு.பிள்ளை - மறக்க முடியுமா? கருஞ்சட்டைத் தமிழர், அக்டோபர் 2017, எழில்.இளங்கோவன்
பகுப்பு:தமிழறிஞர்கள் பகுப்பு:1888 பிறப்புகள் பகுப்பு:1945 இறப்புகள் பகுப்பு:நாட்டுடைமை நூல்களின் ஆசிரியர்கள் பகுப்பு:திருநெல்வேலி மாவட்ட எழுத்தாளர்கள் பகுப்பு:வழக்கறிஞர்கள்
சந்தியா கௌசிகா
சந்தியா கௌசிகா (Sandhya Koushika)  இந்தியாவைச் சேர்ந்த ஒரு  நரம்பியல் நிபுணர் ஆவார். தற்போது மும்பையில் உள்ள டாட்டா அடிப்படை ஆராய்ச்சி நிறுவனத்தில் பணிபுரிகிறார். நரம்பு செல்களுக்குள் அச்சுப் போக்குவரத்தைக் கட்டுப்படுத்துவதே இவருடைய முக்கிய ஆராய்ச்சி ஆர்வப் பகுதியாகும். அமெரிக்காவைச் சேர்ந்த ஓவார்டு இயூசு மருத்துவ நிறுவனம் வழங்கும் சர்வதேச ஆரம்பகால தொழில் விருதை இவர்  பெற்றுள்ளார்.
இவ்விருதுக்கான தேர்வுக்காக பெறப்பட்ட 760 விண்ணப்பதாரர்களிடமிருந்து தேர்ந்தெடுக்கப்பட்ட 28 பெறுநர்கள், நரம்பியல் முதல் வைராலஜி வரை தாவர அறிவியல் வரை பரந்த அளவிலான துறைகளை பிரதிநிதித்துவப்படுத்துகின்றனர். அனைத்து பட்டதாரிகளும் அமெரிக்காவில் பட்டதாரி மாணவர் அல்லது முதுகலை பட்டதாரி என பயிற்சி பெற்று முக்கியமான ஆராய்ச்சியை வெளியிட்டுள்ளனர். "இவர்கள் 10 ஆண்டுகளுக்குப் பிறகு, தங்கள் நாடுகளில் அறிவியல் தலைவர்கள் இருப்பார்கள் என்று நாங்கள் எதிர்பார்க்கிறோம்" என்று HHMI தலைவர் ராபர்ட் டிஜியன் கூறுகிறார்.
கல்வி மற்றும் தொழில்
இந்தியாவின் குசராத்து மாநிலம் பரோடா நகரில் அமைந்திருக்கும் மகாராசா சாயாசிராவ் பல்கலைக்கழகத்தில்' கௌசிகா இளநிலை மற்றும் முதுநிலை அறிவியல் பட்டங்களைப் பெற்றார். செல்லுலார் மற்றும் மூலக்கூறு உயிரியல் பாடத்தில் முனைவர் பட்டத்தை கௌசிகா பிராண்டிசு பல்கலைக்கழகத்தில் படித்துப் பெற்றார். இவரது முனைவர் பட்டமேற்படிப்பு பயிற்சியை வாசிங்டன் பல்கலைக்கழகத்தில் முடித்தார். மும்பையின் டாட்டா அடிப்படை ஆராய்ச்சி நிறுவனத்தில் பணி நியமனம் பெறுவதற்கு முன்பு இவர் பெங்களூரில் உள்ள தேசிய உயிரியல் அறிவியல் மையத்தில் ஓர் ஆசிரியராக இருந்தார்.
ஆராய்ச்சி
கௌசிகா நரம்பு செல்களுக்குள் நிகழும் போக்குவரத்தைப் பற்றி ஆய்வு மேற்கொள்கிறார். இது அச்சு போக்குவரத்து என்று அழைக்கப்படுகிறது. தெருக்களில் போக்குவரத்து எப்போதும் இல்லை என்றாலும் நியூரான்களுக்குள் இந்த செயல்முறை இறுக்கமாக ஒருங்கிணைக்கப்படுகிறது. இந்த போக்குவரத்தை மேற்கொள்ளும் "வாகனங்கள்" மூலக்கூறு மோட்டார்கள் என்று அழைக்கப்படுகின்றன. எந்த சரக்கு எடுத்துச் செல்லப்பட வேண்டும், பயணத்தின் தொடக்க மற்றும் இறுதிப் புள்ளிகள் என்ன என்பது அவற்றின் நோக்கத்தைப் பொறுத்தே அமையும். எப்போது, எவை, எங்கு தேவைப்படுகின்றன என்பதைப் பொறுத்து இவை கொண்டுசெல்லும் அம்சங்கள் அமையும்.
இந்த செயல்முறையைப் படிப்பது சவாலானது, ஏனென்றால் மயக்க மருந்து மாதிரி தொடர்புடைய உயிரினமும் அச்சு போக்குவரத்தை நிறுத்துகிறது. எனவே, இது வெளிவருவதைப் பார்ப்பது எளிதல்ல. இவரது குழு நுண்பாய்ம அணுகுமுறையுடன் உருளைப் புழுக்களின் போக்குவரத்தைப் படிக்க முயற்சித்தது. இந்த அணுகுமுறையின் மூலம், உயிருள்ள புழு ஒரு சிப் மற்றும் அச்சு போக்குவரத்தில் அசைவு எதையும் காட்டாமலிருந்தது. இந்த அணுகுமுறையைத் தொடர்ந்து, சரக்குகளை எடுத்துச் செல்லும் மோட்டார் புரதத்தின் விதி போன்ற அச்சுப் போக்குவரத்தின் பல்வேறு படிகள் ஒவ்வொன்றின் ஒழுங்குமுறையையும் இவருடைய குழு கண்டுபிடிக்கத் தொடங்கியது.
இந்த செயல்முறையில் கட்டுப்பாட்டை இழப்பது பின்வரும் நோய்களில் உணரப்பட்டது.
நரம்பியக்கடத்தல் நோய்கள், தசையூட்டமற்ற பக்க மரப்பு நோய் சார்கோட் -மேரி -டூத் 2A, பரம்பரை நிலை நோய். இது கால்கள் மற்றும் பாதங்களில் நரம்பு தூண்டுதல்கள் பரவுவதைத் தடுக்கிறது.
ஆரம்ப கால வாழ்க்கை
மேரி கியூரியின் வாழ்க்கை வரலாற்றைப் படித்தது கௌசிகா மீது பெரும் தாக்கத்தை ஏற்படுத்தியது. ஆரம்பத்தில் இருந்தே ஆராய்ச்சியில் ஆர்வம் இருந்ததை கௌசிகா நினைவு கூர்ந்தார். பெற்றோர்கள் கௌசிகாவின் ஆர்வத்தை ஆதரித்தனர். இது அவர்களின் குடும்ப நண்பர்களின் வட்டத்திலும் பரவலாக அறியப்பட்டது. அவர்களும் கௌசிகாவிற்கு அறிவியல் அமெரிக்கா கட்டுரைகளை அனுப்புவார்கள்.
மேற்கோள்கள்
பகுப்பு:வாழும் நபர்கள்
மழைநீர் சேகரிப்பு வலைத்தளம்
மழைநீர் சேமிக்கும் திட்டத்தை தமிழ்நாடு 1990 இறுதியில் அமுல்படுத்தியது. அது தொடர்பான தகவல்களை கொண்ட அதிகாரபூர்வ இணையத்தளம் ஒன்று ஏற்படுத்தப்பட்டது. அதுதான் மழைநீர் சேமிப்புக்கான இந்தியாவின் பிரத்யோகமான இணையத்தளம்(http://www.aboutrainwaterharvesting.com/tamil/default2.htm ). இந்த இணையத்தளம் தமிழிலும் ஆங்கிலத்திலும் உள்ளன. இங்கு மழைநீர் சேகரிப்பு முறை பற்றி ஒரு கையேடும் கிடைக்கிறது.
பகுப்பு:தொழில்நுட்பம் பற்றிய தமிழ் வலைத்தளங்கள்
நள்ளி
நள்ளி கடையெழு வள்ளல்களுள் ஒருவர் மலைவளம் செறிந்த கண்டீர நாட்டினர். இவரை நளிமலை நாடன் என்றும், கண்டீரக் கோப்பெரு நள்ளி என்றும், பெரு நள்ளி என்றும் வழங்கினர். இவனது மலை தோட்டி மலை என்பதாகும். நள்ளி, தம் பால் வந்தவர்க்கு நல்குரவால் பின்னர் நலியாதவாறும், வேறோருவர் பால் சென்று இரவாதவாறும் நிரம்ப நல்கும் இயல்பினர்.நள்ளியைப் போற்றிப் பாராட்டி வன்பரணர் பாடிய பாடல்களைப் புறநானூற்றில் காணலாம்
மேற்கோள்கள்
பகுப்பு:கடையெழு வள்ளல்கள் பகுப்பு:சங்ககால இளையர்
எசுவாத்தினி
எசுவாத்தினி (Eswatini, eSwatini), அதிகாரபூர்வமாக எசுவாத்தினி இராச்சியம் (Kingdom of Eswatini), முன்னர்: சுவாசிலாந்து (Swaziland) தெற்கு ஆபிரிக்காவில் உள்ள ஒரு நிலம்சூழ் நாடு ஆகும். இதன் எல்லைகளாக வடகிழக்கே மொசாம்பிக், வடக்கு, மேற்கு மற்றும் தெற்கே தென்னாப்பிரிக்கா ஆகிய நாடுகள் அமைந்துள்ளன. வடக்கிலிருந்து தெற்கே 200 கிமீ நீலமும், கிழக்கில் மேற்கே 130 கிமீ நீலமும் கொண்ட இந்நாடு ஆப்பிரிக்காவில் மிகச்சிறிய நாடுகளில் ஒன்றாகும். ஆனாலும், இதன் காலநிலை மற்றும் இட அமைப்பியல் ஆகியவை குளிர்ந்த மற்றும் சூடான, உலர்ந்த குறைந்த புல்வெளி வரை வெவ்வேறானவையாகும்.
இங்குள்ள பெரும்பாலானவர்கள் உள்ளூர் சுவாசி இனத்தவர்கள் ஆவர். இவரக்ளின் மொழி சுவாசி மொழி (சிசுவாத்தி) ஆகும் சுவாசிகள் தமது இராச்சியத்தை 18-ஆம் நூற்றாண்டின் நடுப்பகுதியில் மூன்றாம் உங்குவானேயின் தலைமையில் அமைத்தனர். 19-ஆம் நூற்றாண்டில் ஆட்சியில் இருந்த இரண்டாம் முசுவாத்தி மன்னரின் காலத்தில் இந்நாட்டின் எல்லைகள் விரிவாக்கப்பட்டன. இதன் இன்றைய எல்லைகள் 1881 இல் ஆபிரிக்காவுக்கான போட்டிக் காலத்தில் வரையறுக்கப்பட்டன. இரண்டாம் பூவர் போரை அடுத்து, இவ்விராச்சியம் சுவாசிலாந்து என்ற பெயரில் 1903 முதல் பிரித்தானியாவின் காப்புநாடாக ஆக்கப்பட்டது. 1968 செப்டம்பர் 6 இல் இது பிரித்தானியாவிடம் இருந்து விடுதலை பெற்றது. 2018 ஏப்ரல் 18 இல் சுவாசிலாந்து இராச்சியம் என்ற இதன் பெயர் அதிகாரபூர்வமாக எசுவாத்தினி இராச்சியம் என மாற்றப்பட்டது. இப்பெயரே சுவாசிகளினால் பொதுவாகப் பயன்படுத்தப்பட்டு வருகிறது.
புவியியல்
left|200px சுவாசிலாந்தில் மொசாம்பிக் எல்லையில் பல மலைகளும் மழைக்காடுகளும் உள்ளன. பெரிய உசுத்து ஆறு உட்படப் பல ஆறுகள் இந்நாட்டில் பாய்கின்றன. இதன் தலைநகரான உம்பானேயில் (Mbabane) 67,200 பேர் (2004) வசிக்கிறார்கள்.
பொருளாதாரம்
சுவாசிலாந்து ஆப்பிரிக்காவின் ஒரு செல்வங்கொழிக்கும் நாடுகளில் ஒன்றானாலும், இது உலகின் வறிய நாடுகளில் ஒன்றாகும். இதன் 38.8% வீதமான மக்கள் எயிட்ஸ் நோயால் பாதிக்கப்பட்டுள்ளனர். பொட்சுவானாக்கு அடுத்தபடியாக இங்கு தான் அதிகமானோர் எயிட்ஸ் நோய்க்கு ஆளாகியுள்ளார்கள்.
மதம்
82.70% வீதமானோர் இங்கு கிறிஸ்தவ மதத்தைப் பின்பற்றுகிறார்கள். இஸ்லாம்: 0.95%, பஹாய்: 0.5%, மற்றும் இந்து: 0.15%.
வெளி இணைப்புகள்
பகுப்பு:தெற்கு ஆப்பிரிக்க நாடுகள்  பகுப்பு:முன்னாள் பிரித்தானியக் குடியேற்றங்கள் பகுப்பு:இராச்சியங்கள் பகுப்பு:நிலம்சூழ் நாடுகள் பகுப்பு:ஐக்கிய நாடுகள் சபையின் உறுப்பு நாடுகள்
மங்கல வெள்ளை
மங்கல வெள்ளை என்பது சிற்றிலக்கிய வகைகளில் ஒன்று.
உயர்குலப் பெண்ணின் உடல் அழகினை ஒன்பது பாகமாகப் பார்த்து, ஒன்பது வெண்பாக்களால் நூல் செய்வது மங்கல வெள்ளை என்னும் பெயரைப் பெறும்.
பஞ்சுகாக்கு அருவி
பஞ்சுகாக்கு அருவி (Panchghagh Falls) என்பது இந்தியாவின் சார்க்காண்டு மாநிலத்தில், குந்தி மாவட்டத்தில் அமைந்துள்ள ஓர் அருவியாகும்.
மங்கல வெள்ளை
அடிக்குறிப்பு
பகுப்பு:சிற்றிலக்கிய வகைகள்
பஞ்சுகாக்கு அருவி
அருவி
கடினமான மற்றும் துண்டிக்கப்பட்ட நிலப்பரப்பு வழியாக இந்த அருவி, பனாய் நதி ஐந்து வெவ்வேறு நீரோடைகளில் கிளைத்து, பாறைகளின் வழியாக பாய்ந்து எங்கும் நிறைந்த இனிமையான சத்தத்தை உருவாக்குகிறது. சொன்கா மற்றும் பஞ்சுகாக்கு அருவிபோல மிக உயரத்திலிருந்து இந்த அருவி கீழ் வீழ்வதில்லை. இருப்பினும், ஒருவர் இதன் அருகே வரும்போது தண்ணீர் விழும் சத்தத்தை கேட்க முடியும். ஏனென்றால் இதன் ஐந்து கிளைகளும், சுழலும் நீரோடைகளும் பாறைகள் மீது விழுகின்றன. இந்த அருவியினை பார்ப்பதும் அருவியின் ஓசையினை கேட்பதும் ஓர் விருந்து போன்றது.
இப்பகுதியில் அதிக எண்ணிக்கையிலான அருவிகள் இருந்தபோதிலும், பஞ்சுகாக்கு அருவி, பாதுகாப்பானதாக இருப்பதால், சுற்றுலா பயணிகளின் விருப்பமாக உள்ளது. நீர் குறைந்த உயரத்தில் இருந்து விழுகிறது, இதனால் சுற்றுலாப் பயணிகள் விரைவாக நீரின் ஓட்டத்தில் மகிழ்வார்கள். பெரும்பாலான மக்கள் குடும்பம் மற்றும் நண்பர்களுடன் சுற்றுலாவிற்கு இங்கு வருகிறார்கள்.
சார்க்கண்டு அரசாங்கத்தின் சுற்றுலாத் துறையின் திட்டங்களின்படி, பஞ்சுகாக்கு அருவிக்கு விரைவில் ஒரு கியோஸ்க், உணவகம், துரித உணவு கடை, விளக்கு மற்றும் கழிப்பறைகள் வசதிகளுடன் காவற்கோபுரம் விரைவில் அமைய இருக்கின்றன.
போக்குவரத்து
பஞ்சுகாக்கு அருவி குந்தியிலிருந்து 8 கிலோ மீட்டர் தொலைவில் சாய்பாசா செல்லும் சாலையில் உள்ளது. குந்தி தேசிய நெடுஞ்சாலை 75 ராஞ்சி-சாய்பாசாவில் அமைந்துள்ளது.
மேற்கோள்கள் ‌
பகுப்பு:சார்க்கண்டு பகுப்பு:குந்தி மாவட்டம் பகுப்பு:அருவிகள்
மதுரகீதம்
மதுர கீதம் 1977 ஆம் ஆண்டு வெளிவந்த தமிழ்த் திரைப்படமாகும். வி. சி. குகநாதன் இயக்கத்தில் வெளிவந்த இத்திரைப்படத்தில் விஜயகுமார், ஸ்ரீபிரியா மற்றும் பலரும் நடித்துள்ளனர்.
மேற்கோள்கள்
பகுப்பு:1977 தமிழ்த் திரைப்படங்கள்‎ பகுப்பு:சந்திரபோஸ் இசையமைத்த திரைப்படங்கள் பகுப்பு:விஜயகுமார் நடித்த திரைப்படங்கள்
சன்னி தியோல்
சன்னி தியோல் அஜய் சிங் தியோல் பஞ்சாபியாக பிறந்தார்: இவர் ஓர் ਅਜੈ ਸਿੰਘ ਦਿਓਲஇந்திய திரைப்பட நடிகர், தயாரிப்பாளர், மற்றும் இயக்குனரும் ஆவார், சன்னி தியோல், 1956 ஆம் ஆண்டு அக்டோபர் மாதம் 19 ஆம் நாள் ஜாட் சிக் குடும்பத்தில் பிறந்தார். இவர் தேசிய திரைப்பட விருதுகள் மற்றும் இருபிலிம் ஃபேர் விருதுகளையும் பெற்றார். இவருக்கு ரன்வீர் சிங் தியோல் & ராஜ்வீர் சிங் தியோல் என்ற இரு குழந்தைகள் உள்ளனர்.
தொழில் வாழ்க்கை
சன்னி தியோல் பெரும்பாலும் சண்டைக் காட்சியுள்ள திரைப்படங்களிலேயே நடித்தார். 1983 ல் இவருக்கு பேடாப் என்ற சொந்த தயாரிப்பில் வெற்றியுடன் கூடிய அறிமுகம் கிடைத்தது. அர்ஜுன் (1985) வரையிலான இரண்டு ஆண்டுகள் அவரது தொழில் வாழ்க்கை மெதுவாகவே முன்னேறியது. இவருடைய பின் வரும் திரைப்படங்கள் ஹிட்டாகியதுபாப் கி துனியா (1988), ட்ரைதேவ் (1989), சால்பாஸ் (1989), விஷ்வாத்மா (1992), வர்டி, காயல் , மற்றும் பல.. இவர் நடிகராக இருந்தபோது இவர் சொந்த தயாரிப்பில் வெளிவந்த காயல் முக்கிய திரைப்படம், இந்த திரைப்படம் இவருக்கு சிறந்த நடிகருக்கான பிலிம் ஃபேர் விருதுடன் தேசிய விருதும் பெறவைத்தது. அவை மட்டுமின்றி இவர் ஜோஷிலே, ஸல்ட்னாட் , சொஹ்னி மஹிவால் , சாமுந்தார் ஆகிய சராசரிக்கும் மேற்பட்ட திரைப்படங்களில் இவர் நடித்துள்ளார். ராஹுல் ரவைல் இயக்கிய டாகெய்ட் என்ற ஹிட்டாகிய இவருடைய திரைப்படத்திற்காக இவர் பெரிதும் பாராட்டப்பட்டார். இவரை ஒரு சிறந்த நடிகராக காட்டியது யாடீம் என்ற மற்றொரு திரைப்படம் ஆகும்.
காயல் (1990), நரசிம்மா (1991), விஷ்வாத்மா (1992), லூடெரே (1993), டாமினி (1993), டார் (1993) ஆகியவை 1990 களில் வெளிவந்த சன்னி தியோலின் மிகப் பெரிய ஹிட்டாகிய திரைப்படங்கள் ஆகும். டாமினி திரைப்படத்தில் இவர் நடித்த துணை நடிகர் பாத்திரம் இவருக்கு அனைத்து விருதுகளையும் & போலிவுடில் பாராட்டையும் பெற்றுத்தந்தது. இருப்பினும், டார் (1993) படத்தில் அவரது நடிப்பு விமர்சகர்களிடையேயும் ரசிகர்களிடையேயும் அவ்வளவாக வரவேற்பைப் பெறவில்லை, இதனால் ஷாருக் கான் அந்த படத்தில் சைக்கோ வில்லனாக நடித்ததற்காக பல விருதுகளை வென்றார். 90 ஆம் நூற்றாண்டுகளில் இவர் வெளியிட்ட பெரிய ஹிட்டான திரைப்படங்களில் வரிசையில், - ஜீட் (1996), கடக் (1996), அஜய் (1996), ஸிட்டி (1997) & பார்டர் (1997) ஆகியவை ஆகும்.
இதுவரை சன்னி தியோலின் மிகப் பெரிய ஹிட்டான திரைப்படம் 2001ல் வெளிவந்தது, இதுவே அனைத்து படங்களையும்விட பெரிய ஹிட்டாக இருந்தது. கடைசியாக இவர் நடித்து வெளிவந்த திரைப்படங்களுக்கிடையே ஆப்னே (2007) & ஹீரோஸ் (2008) ஆகிய படங்கள் திரைப்படத்துரையில் இனிதே இருந்தது.
ஓர் இயக்குனராக
ஓர் இயக்குனராக, சன்னி தியோலின் மெய்டன் வெளிப்புற படபிடிப்பு திரைப்படத்துரையில் தோல்வியடைந்தது. சன்னி தியோலின் இயக்குனர் பணி டில்லகி (1999) யுடன் தொடங்கியது, இதில் இவரும், இவருடைய இளைய சகோதரர் பப்பி தியோல் & ஊர்மிளா மதோன்கர் ஆகியோர் நடித்துள்ளனர். சன்னி தியோலின் அடுத்த இயக்குனராகும் துணிகர -முயற்சி தி மேன் (2009), இத்திரைப்படம் ஓரு சண்டைக்காட்சிகள் நிறைந்தது & ஷில்பா ஷெட்டி இதில் நடித்துள்ளார்.
குறிப்புதவிகள்
பகுப்பு:1956 பிறப்புகள் பகுப்பு:வாழும் நபர்கள் பகுப்பு:இந்தியத் திரைப்பட நடிகர்கள் பகுப்பு:பிலிம்பேர் விருதுகள் வென்றவர்கள் பகுப்பு:இந்தியத் திரைப்படத் தயாரிப்பாளர்கள் பகுப்பு:இந்தியத் திரைப்பட இயக்குநர்கள் பகுப்பு:இந்தித் திரைப்பட இயக்குநர்கள் பகுப்பு:இந்தித் திரைப்பட நடிகர்கள் பகுப்பு:பஞ்சாபி மக்கள் பகுப்பு:1958 பிறப்புகள் பகுப்பு:17வது மக்களவை உறுப்பினர்கள் பகுப்பு:கூகுள் தமிழாக்கம்-இந்தித் திரைப்படம்
அலுமினியம்(I) ஆக்சைடு
அலுமினியம்(I) ஆக்சைடு (Aluminium(I) oxide) என்பது Al2O  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அலுமினியம் மற்றும் ஆக்சிசன் தனிமங்கள் சேர்ந்து இச்சேர்மம் உருவாகிறது. நிலைப்புத்தன்மை கொண்ட அலுமினியம் ஆக்சைடான Al2O3 உடன் தனிமநிலை சிலிக்கானை 1800 பாகை செல்சியசு வெப்பநிலையில் வெற்றிடத்தில் சூடாக்கினால் அலுமினியம்(I) ஆக்சைடு உருவாகிறது.
தோற்றமும் தயாரிப்பும்
அறை வெப்பநிலையில் திண்ம அலுமினியம்(I) ஆக்சைடு நிலைப்புத்தன்மையற்று இருப்பதால் Al2O பொதுவாக ஒரு வாயுவாகக் காணப்படுகிறது. 1050 பாகை செல்சியசு வெப்பநிலைக்கும் 1600 பாகை செல்சியசு வெப்பநிலைக்கும் இடையில் மட்டுமே இத்திண்மம் நிலைப்புத்தன்மையோடு உள்ளது. சிலிக்கன் டை ஆக்சைடு மற்றும் கார்பன் முன்னிலையில் அலுமினியமும் அலுமினியம் ஆக்சைடும் (Al2O3) வெற்றிடத்தில் சூடாக்கப்படும்போது உருவாகும் விளைபொருட்களை ஒடுக்கினால் அலுமினியம்(I) ஆக்சைடு உருவாகிறது. இந்த சேர்மத்தின் தகவல் பொதுவாக கிடைக்காது. இது நிலையற்றது, சிக்கலான உயர் வெப்பநிலை நிறமாலையைக் கொண்டுள்ளது, மேலும் இதை கண்டறிந்து அடையாளம் காண்பதும் கடினம். குறைத்தல் வினையில் Al2O3 இன் நீராவிகளில் Al2O ஒரு முக்கிய அங்கமாகும். அலுமினியம்(I) ஆக்சைடில் 12 இணைதிறன் எலக்ட்ரான்களும் உள்ளன.
நிறை நிறமாலையியல், அகச்சிவப்பு உமிழ்வு மற்றும் புற ஊதா உறிஞ்சுதல் மற்றும் வாயு நிலை உமிழ்வு போன்ற ஆய்வுகளில் Al2O சேர்மத்தின் மூலக்கூறுகளைக் கண்டறிய முடியும். மூலக்கூறின் சாதாரனநிலை வேதிச்சமநிலையில் இம்மூலக்கூறு நேரியல் அமைப்பிலுள்ளது .இணைதிறன் பிணைப்புக் கோட்பாட்டின் அடிப்படையில் இந்த அலுமினியம்(I) ஆக்சைடு மூலக்கூறுகள் எசுபி 2 சுற்றுப்பாதை இனக்கலப்பை  ஏற்றுக்கொள்வதாக விவரிக்கப்படுகின்றன. இதில் ஒரு சிக்மா மற்றும் இரண்டு பை பிணைப்புகள் உள்ளன. 1σ2 1σ*2 2σ2 1π4 1π*2 என்பது இணைதிறன் எலக்ட்ரான்களுக்குத் தொடர்புடைய அடிப்படை நிலையாகும். இங்குள்ள 1σ மற்றும் 1σ* சுற்றுப்பாதைகள் முழுமையாகவும் 1π மற்றும் 1π* சுற்றுப்பாதைகள் பகுதியாகவும் அழிகின்றன. ஆக்சிசன் அணுவில் கவனம் செலுத்தும் ஒரு தனி எலக்ட்ரானும், அலுமினியம் அணுக்களுக்கு இடையிலும் சமமாக கவனத்தை செலுத்தும் மற்றொரு எலக்ட்ரானும் கொண்ட ஒட்டுமொத்த உள்கட்டமைப்பு ஓர் ஈரிணைதிறன் மும்மை மூலக்கூறை அளிக்கிறது,
அக்ச்சிவப்பு அளவீடுகள்
990.7 மற்றும் 946.6 செ.மீ -1 முக்கிய ஈர்ப்புகள் காணப்படுகின்றன, இது இருமையின் இருப்பைக் குறிக்கிறது. 714.8 மற்றும் 700 செ.மீ - 1 இல் பரவல் உறிஞ்சுதல்கள் காணப்பட்ட பின்னர் இது இருமையைக் குறிக்கிறது மற்றும் 689.4 செ.மீ - 1 இல் இரண்டு சமமான ஆக்சிசன் அணுக்களைக் கொண்ட ஒரு மும்மை அமைப்பின் பண்புகளையும் குறிக்கிறது. மேலும் அடர்த்தியான அணிக்கோவையில் இருமை மற்றும் மும்மை இரண்டும் 715 செ.மீ -1 இல் அறியப்படுகின்றன. இருப்பினும் பரவலுக்குப் பிறகு மும்மை அமைப்பு அதிகரிக்கிறது மற்றும் இருமை அமைப்பு குறைகிறது.
அலுமினியம் ஆக்சைடு நெருங்கிப் பிணைந்துள்ள இன்ங்களின் ஓர் ஒற்றை இனமாகும். ஏனெனில் இது செறிவூட்டப்பட்ட வகைகளில் மட்டுமே தோன்றும், இது பலபடியாக்கல் வினை காரணமாக இருக்கலாம். இருமம் (Al2O)2 இருப்பதால் மும்மையும் இருக்கலாம். இருப்பினும் இது Al2O இன் நீராவி அழுத்தம் நிச்சயமற்றது என்பதால் அதனுடன் தொடர்பிருப்பதாக இதை பார்க்க வேண்டும்.
பயன்கள்
ஆக்சிசனேற்றிகளுடன் ஒரு உலோக எரிபொருளாக அலுமினியம் உயர்ந்த வெப்ப உமிழ்வினைகளை உருவாக்குகிறது. ஒர் அழுத்த அமைப்பில் Al2O3 சேர்க்கப்படும் போது அவ்வினை மெதுவாக தொடங்கி பின்னர் முடுக்கி விடப்பட்டு நிலைப்புத்தன்மையை இழக்கிறது. இந்த வினை AlO அல்லது Al2O போன்ற நிலைப்புதன்மையற்ற இடைநிலையாக குறைகின்றன அல்லது   உருவாகவில்லை என்பதைக் குறிக்கின்றன. இவை அழுத்தம் அமைப்பின் முடுக்கம் மற்றும் வெப்பச்சலனத்தைத் தடுக்கின்றன.
அலுமினியம் ஆக்சைடுகள் வினையூக்கியாகப் பயன்படுத்தப்படுகின்றன. இவை அலுமினியம் எரிவதால் உருவாகும் தயாரிப்புகளாகும். அலுமினியத்தின் கரிமப் பெராக்சைடுகள் வெடிக்கும் பண்புகளைக் கொண்டுள்ளன. கவனக்குறைவாக கையாளுவதால் இவ்வெடிப்புகள் ஏற்படலாம். ஆக்டோசன் எனப்படும் ஆக்டா ஐதரோ-1,3,5,7-டெட்ரா நைட்ரோ -1,3,5,7-டெட்ராசோசின் மற்றும் அலுமினியம் சேர்ந்து வினைபுரியும் போது வெடித்தலுடன் அலுமினியம் ஆக்சைடு (Al8/3O4) உற்பத்தியாகிறது.
மேற்கோள்கள்
பகுப்பு:அலுமினியம்(I) சேர்மங்கள் பகுப்பு:ஆக்சைடுகள்
பண்பாட்டு வானியல்
பண்பாட்டு வானியல் அல்லது கலாச்சார வானியல் (cultural astronomy) என்பது தற்போதைய அல்லது பண்டைய சமூகங்கள் மற்றும் கலாச்சாரங்களில் வானியல் அமைப்புகள்பற்றி அறியப்படுகிற பலதுறைகளின் தொகுப்பு ஆகும். .
மேற்கோள்கள்
பகுப்பு:வானியலின் வரலாறு பகுப்பு:வானியல் துணைப் பிரிவுகள் பகுப்பு:சோதிடம்
இரேனியம்(VII) ஆக்சைடு
அமைப்பு
படிகவடிவ Re2O7 ஒரு கனிம வேதியியல் பலபடியாகும். இப்படியில் எண்முக மற்றும் நான்முக இரேனியம் மையங்கள் இடம்பெற்றுள்ளன. சூடுபடுத்தும்போது இப்பலபடி பலபடியல்லாத  மூலக்கூற்று Re2O7 சேர்மமாக உடைகிறது. இம்மூலக்கூற்று வடிவமானது கிட்டத்தட்ட மாங்கனீசு ஏழாக்சைடை ஒத்துள்ளது. அதாவது இதில் ஒரு சோடி ReO4 நான்முகங்கள் O3Re-O-ReO3  உச்சியில் பகிர்ந்துகொள்கின்றன.
தயாரிப்பு மற்றும் வினைகள்
உலோக இரேனியம் அல்லது இரேனியம் ஆக்சைடுகள் அல்லது இதன் சல்பைடுகள் 500 முதல் 700 °செ வெப்பநிலையில் காற்றில் ஆக்சிசனேற்றம் அடைந்து இரேனியம் VII) ஆக்சைடு உருவாகிறது.:
Re2O7 தண்ணீருடன் தீவிரமாக வினைபுரிகிறது. தண்ணிரில் முழுமையாகக் கரைந்து பெர்ரிரேனிக் அமிலமாகிறது. ஆக்சிசனேற்ற வினைகளுக்கு வினையூக்கியாகச் செயல்படும் மெத்தில் இரேனியம் மூவாக்சைடு தயாரிப்பதற்கான முன்னோடியாகவும் இது செயல்படுகிறது.
மேற்கோள்கள்
பகுப்பு:இரேனியம் சேர்மங்கள் பகுப்பு:அமில ஆக்சைடுகள் பகுப்பு:ஐதரசனேற்ற வினையூக்கிகள்
அமர காவியம் (2014 திரைப்படம்)
அமர காவியம் (Amara Kaaviyam) ஜீவா ஷங்கர் இயக்கத்தில், 2014 ஆம் ஆண்டு வெளிவந்த இந்தியத் தமிழ்த் திரைப்படமாகும். சத்யா, மியா மற்றும் பலர் நடுத்துள்ளனர். நடிகர் ஆர்யா தயாரிப்பில், ஜிப்ரானின் வெற்றிக்கரமான இசை அமைப்பில், 5 செப்டம்பர் 2014 ஆம் தேதி வெளியானது.
கதைச்சுருக்கம்
ஜீவா (சத்யா) நீதிமன்றத்திற்கு அழைத்துச் செல்லப்படும் பொழுது தனது கடந்த காலத்தை நினைத்துப்பார்ப்பதிலிருந்து படம் துவங்குகிறது. 1989 யில், 12ஆம் வகுப்பில், ஜீவாவின் நண்பன் பாலாஜி (ஆனந்த் நாக்) சக மாணவி கார்த்திகாவை (மியா) காதல் செய்கிறான். ஆனால், கார்த்திகா ஜீவாவை காதல் செய்கிறாள். அந்நிலையில், ஜீவாவின் தந்தை இறந்து போக, ஜீவாவின் தாய் மறுமணம் செய்துகொள்கிறார். போலீசில் அகப்பட்டுக்கொள்ளும் ஜீவா-கார்த்திகா ஜோடியை பற்றி அவரவர் குடும்பங்களுக்கு தெரியவருகிறது. மன்னிப்பு கேட்க வரும் ஜீவாவை கார்த்திகாவின் தந்தை அடித்து விட, ஜோடி பிரிய நேரிடுகிறது. பள்ளிப்படிப்பு முடிந்த பிறகு, தன்னை காதலில் ஏமாற்றிய காரணத்திற்காக கார்த்திகாவை கொலை செய்ய முடிவு செய்கிறான் ஜீவா. இறுதியில், ஜீவா-கார்த்திகா ஜோடிக்கு என்னவானது என்பதே மீதிக் கதையாகும்.
ஒலிப்பதிவு
6 பாடல்களை கொண்ட இசைத்தொகுப்பு 28 ஜூன் 2014 ஆம் தேதி சத்யம் சினிமாஸில் வெளியானது. இந்தப் படத்தின் இசை அமைப்பாளர் ஜிப்ரான் ஆவார். மதன் கார்க்கி, பார்வதி, அஸ்மின், வெற்றிச்செல்வன் ஆகியோர் பாடல் ஆசிரியர்கள் ஆவர். பாடல்களும், பின்னணி இசையும் நல்ல பாராட்டுகளை பெற்றன.
தயாரிப்பு
ஜீவா ஷங்கர், தனது முந்தைய படம் நான் (2012) வெற்றி பெற்றதை தொடர்ந்து, 1980 - களில் நடக்கும் காதல் கதையை எழுதினார். துவக்கத்தில் மதன் தயாரிப்பில், யுவன் ஷங்கர் ராஜா இசை அமைப்பில், அதர்வா நடிப்பதாக இருந்தது. பின்னர், ஆர்யா தயாரிப்பில், சத்யா நடிப்பதாக செப்டம்பர் 2013-யில் முடிவானது.
வெளியீடு
இந்தத் திரைப்படத்தின் சாட்டிலைட் உரிமத்தை விஜய் தொலைக்காட்சி நிறுவனம் வாங்கியது.
வரவேற்பு
இந்தப்படம் கலந்த விமர்சனத்தைப் பெற்றது.
தனக்கன்குளம் ஊராட்சி
தனக்கன்குளம் ஊராட்சி (Thanakkankulam Gram Panchayat), தமிழ்நாட்டின் மதுரை மாவட்டத்தில் உள்ள திருப்பரங்குன்றம் ஊராட்சி ஒன்றியத்தில் அமைந்துள்ளது. இந்த ஊராட்சி, திருப்பரங்குன்றம் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9748 ஆகும். இவர்களில் பெண்கள் 4791 பேரும் ஆண்கள் 4957 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
ஜேம்ஸ் நெய்ஸ்மித்
டாக்டர் ஜேம்ஸ் நெய்ஸ்மித் (Dr. James Naismith) (நவம்பர் 6, 1861 - நவம்பர் 28, 1939) ஒரு கனடிய விளையாட்டு கல்வி ஆசிரியரும், கூடைப்பந்து கண்டுபிடிப்பாளரும், அமெரிக்க காற்பந்தாட்டத்தில் தலைக்கவசத்தை கண்டுபிடித்தவரும் ஆவார். இவர் கூடைப்பந்தாட்ட விதிகளை எழுதி கேன்சஸ் பல்கலைக்கழகத்தில் கூடைப்பந்து திட்டத்தை நிறுவினார். 1891ல் இவர் முதல் 13 கூடைப்பந்து சட்டங்களை கூறியுள்ளார்; இச்சட்டங்களில் 12 இன்று வரை ஏதாவது ஒரு விதத்தில் பயன்படுகின்றன.
1861ல் கனடாவின் அல்மொன்டே அருகே ஒரு பண்ணையில் பிறந்து வளர்ந்த நெய்ஸ்மித், அமெரிக்காவுக்குச் செல்வதற்கு முன்பு மொண்ட்ரியாலின் மக்கில் பல்கலைக்கழகத்தில் உடற்கல்வி பயின்றார். கற்பித்தார். அங்கு 1891 இன் பிற்பகுதியில், மாசசூசெட்ஸில் உடற்கல்வி ஆசிரியராக இருக்கும்பொழுது கூடைப்பந்து விளையாட்டைக் கண்டுபிடித்தார்.
கூடைப்பந்தாட்டத்தைக் கண்டுபிடித்து ஏழு ஆண்டுகளுக்குப் பிறகு, நைஸ்மித் 1898 இல் டென்வரில் மருத்துவப் பட்டம் பெற்றார். பின்னர் கேன்சஸ் பல்கலைக்கழகத்திற்கு வந்த இவர், பின்னர் தடகள இயக்குநராகவும் பயிற்சியாளராகவும் ஆனார்.
13 ஆண்டுகளுக்குப்பின்னர் 1904 ஒலிம்பிக் போட்டிகளில் சோதனை போட்டியாக அறிமுகப்படுத்தப்பட்டு 1936 ஒலிம்பிக் போட்டிகளில் முதன்முறையாக கூடைப்பந்து விளையாட்டு இருந்தது. 1898ல் நெய்ஸ்மித் கேன்சஸ் பல்கலைக்கழகத்தில் ஆசிரியரும் முதலாம் கூடைப்பந்து பயிற்றுனராவும் ஆனார்.
ஆரம்ப ஆண்டுகளில்
நெய்ஸ்மித் நவம்பர் 6, 1861 அன்று கனடாவின் மேற்கு அல்மொன்டேயில் (இப்போது கனடாவின் ஒன்ராறியோவின் மிசிசிப்பியின் ஒரு பகுதி) இசுக்கொட்லாந்து குடியேறியவர்களுக்கு பிறந்தார். தனது வாழ்க்கையின் ஆரம்பத்தில் அனாதையாக இருந்த இவர் தனது அத்தை மற்றும் மாமாவுடன் பல ஆண்டுகள் வாழ்ந்து, அல்மொண்டேக்கு அருகிலுள்ள அல்மொண்ட் உயர்நிலைப் பள்ளியில் சேர்ந்தார். அதிலிருந்து 1883 இல் பட்டம் பெற்றார். அதே ஆண்டில், மாண்ட்ரீலில் உள்ள மெக்கில் பல்கலைக்கழகத்தில் நுழைந்தார். இவர் ஒரு திறமையான மற்றும் பல்துறை விளையாட்டு வீரராக இருந்தார், கனடிய கால்பந்து, லாக்ரோஸ், ரக்பி, கால்பந்து மற்றும் சீருடற்பயிற்சிகள் ஆகியவற்றில் மெக்கில் பல்கலைக்கழகத்தை பிரதிநிதித்துவப்படுத்தினார். இவர் பல்கலைக்கழகத்தின் கால்பந்து அணியில் மையமாக விளையாடினார்.
வெளி இணைப்புகள்
பகுப்பு:கூடைப்பந்தாட்டம் பகுப்பு:1861 பிறப்புகள் பகுப்பு:1939 இறப்புகள் பகுப்பு:அமெரிக்கக் கண்டுபிடிப்பாளர்கள்
வே. பாக்கியநாதன்
பாக்கியநாதன்.வே (ஆகஸ்ட் 13,1946 - ஏப்ரல் 14, 2011) தமிழ்நாட்டின் சிறந்த பத்திரிகையாளர்களில் ஒருவர். தமிழ் ஓசை நாளிதழ் தொடங்கப்பட்டதிலிருந்து தாம் மறையும் வரை நாளிதழ் ஆசிரியராகப் பணியாற்றியவர்.
வாழ்க்கைச் சுருக்கம்
பாக்கியநாதன் தூத்துக்குடி மாவட்டம் புதியம்புத்துரை அடுத்த ஜம்புலிங்கபுரத்தில் பிறந்தார். கணிதத்தில் பட்டப்படிப்பை முடித்த அவர், வேலூர் மாவட்டம் அரக்கோணத்தில் உள்ள பள்ளி ஒன்றில் கணித ஆசிரியராகப் பணியாற்றினார். பின்னர் 1973 ஆம் ஆண்டில் அலை ஓசை நாளிதழில் செய்தியாளராகப் பயணத்தைத் தொடங்கினார். 1975 ஆம் ஆண்டு முதல் மக்கள் குரல் நாளிதழில் செய்தியாளராகவும், மூத்த துணை ஆசிரியராகவும் பணியாற்றினார். 1995 ஆம் ஆண்டில் மாலைச்சுடர் நாளிதழ் தொடங்கப்பட்ட போது அதன் செய்தி ஆசிரியராகப் பொறுப்பேற்றார்.
பகுப்பு:தமிழ் எழுத்தாளர்கள் பகுப்பு:தமிழகப் பத்திரிகையாளர்கள் பகுப்பு:1946 பிறப்புகள் பகுப்பு:2011 இறப்புகள்
நாடகம் (திரைப்படம் மற்றும் தொலைக்காட்சி)
நாடகத் திரைப்படம் மற்றும் நாடகத் தொலைக்காட்சித் தொடர் (Drama (film and television)) எனப்படுவது திரைப்படம் மற்றும் தொலைக்காட்சி நிகழ்ச்சி வகையாகும். மேடை நாடகங்களின் தாக்கம், இலக்கிய மற்றும் காப்பியங்களின் தாக்கங்கள் போன்றவற்றின் பின்னணியில் திரைப்பட ரசனைக்கேற்ப வெளிவரும் திரைப்படங்கள் நாடகப்படங்கள் எனலாம். இத்தகைய திரைப்படங்கள் இயக்குநர் ரசனைக்கேற்றாற்போல் கதாபாத்திரங்களின் அசைவுகள், பேச்சுக்கள், வசனங்கள், நடிப்பின் வகைகள் போன்றனவற்றில் அதிக கவனம் செலுத்துவதினால் பார்வையாளர்களின் கவனத்தினை திரைப்படத்தின் மீது கொண்டுசெல்லவும் உதவுகின்றன.
மேற்கோள்கள்
பகுப்பு:திரைப்பட வகைகள் பகுப்பு:தொலைக்காட்சி வகைகள் பகுப்பு:நாடகத் தொலைக்காட்சி தொடர்கள்
1522
1522 (MDXXII) ஜூலியன் நாட்காட்டியில் புதன்கிழமையில் ஆரம்பமான ஒரு சாதாரண ஆண்டாகும்.
1522 நாட்காட்டி
பகுப்பு:1522
மஞ்சள் அழகி
மஞ்சள் அழகி அல்லது ஜெசபெல் (Common Jezebel, [Delias eucharis]) என்பது மத்திய அளவு வெள்ளையன்கள் (பீரிடே) வகை பட்டாம்பூச்சி ஆகும். இவ்வகை தெற்கு ஆசியா மற்றும் தென்கிழக்காசியா ஆசியாவில் குறிப்பாக, இந்தியா, இலங்கை, மியான்மர், தாய்லாந்து ஆகிய இடங்களில் காணப்படும். இது டேலியஸ் குடும்பத்தில் காணப்படும் ஓர் பொதுவான பட்டாம்பூச்சி.
மரங்கள் அடர்ந்த காடுகளிலும், சமவெளிகளிலும் சாதாரணமாக காணப்படும் இவ்வண்ணத்துப்பூச்சிகள் சுமார் 7000 அடி உயரத்தில் உள்ள பகுதிகளில் இருப்பது கண்டறியப்பட்டுள்ளது. இவை பொதுவாக தோட்டங்களிலும், திறந்த வெளி காடுகளிலும், இரை தேடி மரங்கள் இடையே பறப்பதை காணலாம். அதன் இறக்கைகளில் மேல் புறம் கருப்பு இலைகளில் வெள்ளை மலர் சிறுதூவிகள் அழகாக அடுக்கி வைக்கப்பட்டது போல் காணப்படும். அடிப்புறம் மஞ்சள் மலரில், சிவப்பு சிறுதூவிகள் ஓரங்களில் அடுக்கப்பட்டிருக்கும். ஜெசபெல் வண்ணத்துப்பூச்சிகள் உயரமாக பறந்து திரியும், மலர்களில் தேன் குடிக்க மட்டும் தாழ்வாகப் பறக்கும்.
குறிப்புக்கள்
பகுப்பு:வெள்ளையன்கள் (பட்டாம்பூச்சிக்குடும்பம்)
பியதோசி நிகோலயேவிச் கிரசோவ்சுகி
பியதோசி நிகோலயேவிச் கிரசோவ்சுகி (Feodosy Nikolaevich Krasovsky) (Феодосий Николаевич Красовский) (26 செப்டம்பர் 1878 – அக்தோபர் 1, 1948) ஓர் உருசிய வானியலாளரும் பின்னர் சோவியத் வானியலாளரும் புவியளவியலாளரும் ஆவார். இவர் உருசியாவில் உள்ள காலிச்சில் பிறந்தார். இவர் 1900 இல் மாஸ்கோவில் உள்ள மெழெவாய் (நில அளக்கை) நிறுவனத்தில் தன் இளவல் பட்டம் பெற்றார். அங்கே இவர் 1907 இல் இருந்து விரிவுரையாளராகப் பணிபுரிந்தார்;.
ஆராய்ச்சி
இவர் 1928 இறுதியில் நடுவண் நில, வான் அளக்கையியல், நிலப்படவியல் நிறுவனத்தை உருவாக்கினார்; இவர் அங்கே 1928 முதல் 1930 வரை இயக்குநராக பணிபுரிந்தார். மேலும் அறிவியல் இனை இயக்குநராக 1930 முதல் 1937 வரை இருந்தார். இவர் 1924 முதல் 1930 வரை சோவியத் ஒன்றியத்தில் வானியல், புவிப்புற அளவையியல், நிலப்படவியல் துறைப்பணிகளுக்குத் தலைமை தாங்கினார். இவர் சோவியத் ஒன்றியத்தின் தேசிய புவிப்புற அளவையியல் வலையமைப்பை உருவாக்கும் கோட்பாடு, கட்டுமான முறைகளை வடிவமைத்தார். இது தொடர்பான நிலக்கிடப்பியல், ஈர்ப்பளவையியல் சார்ந்த சிக்கல்களுக்குத் தீர்வுகண்டார். இவரும் மற்றொரு சோவியத் புவிப்புற அளவையியலாளராகிய அலெக்சாந்த்தர் அலெக்சாந்திரோவிச் இசதோவும் 1940இல் ஒரு நீள்வட்டகத்தின் பருமான்ங்கலை வரையறுத்தனர். இந்த நீள்வட்டகம் பின் கிரசோவ்சுகி நீள்வட்டகம் என அழைக்கப்பட்டது. இது சோவியத்திலும் பிற நாடுகளிலும் 1990 கள் வரை பயன்பாட்டில் இருந்தது. இவர் 1939 இல் சோவியத் ஒன்றிய அறிவியல் கல்விக்கழக உயராய்வு உறுப்பினர் ஆனார்.
இவர் மாஸ்கோவில் 1948 இல் இறந்தார்.
மேற்கோள்கள்
பகுப்பு:1878 பிறப்புகள் பகுப்பு:1948 இறப்புகள் பகுப்பு:சோவியத் வானியலாளர்கள் பகுப்பு:உருசிய நிலவரைவியலாளர்கள் பகுப்பு:உருசிய வானியலாளர்கள்
சாங்லா மாவட்டம்
புவியியல்
இமயமலையில் மலைக்காடுகளால் சூழ்ந்த சாங்கலா மாவட்டத்தில் தேவதாரு, பைன் போன்ற மரங்கள் அதிகம் வளர்கிறது. இது கடல் மட்டத்திலிருந்து 2000 முதல் 3000 மீட்டர் வரை உயரத்தில் உள்ளது. இம்மாவட்டத்தின் வடக்கில் குஷ் கன்சால் எனுமிடத்தில் மிக உயரமான சிகரம் 3440 மீட்டர் உயரத்தில் உள்ளது.
மக்கள் தொகை பரம்பல்
2017 பாகிஸ்தான் மக்கள்தொகை கணக்கெடுப்பின்படி சாங்லா மாவட்ட மக்கள் தொகை 7,59,609 ஆகும். அதில் ஆண்கள் 3,86,082 மற்றும் பெண்கள் 3,73,508 ஆக உள்ளது. இம்மாவட்ட மக்களில் 98% விழுக்காட்டினர் கிராமப்புறங்களில் வாழ்கின்றனர். எழுத்தறிவு 33.13% ஆக உள்ளது. பஷ்தூ மொழி 96.97% விழுக்காட்டினர் பேசுகின்றனர்.
தேசிய மற்றும் மாநில சட்டசபை தொகுதிகள்
இம்மாவட்டத்திலிருந்து தேசிய சட்டமன்றத்திற்கு ஒரு தொகுதியும், கைபர் பக்துன்வா மாகாண சட்டமன்றததிற்கு 2 தொகுதிகளையும் கொண்டுள்ளது.
உசாத்துணை
பகுப்பு:பாக்கித்தானின் மாவட்டங்கள்
பகுப்பு:கைபர் பக்துன்வா மாகாணத்தின் மாவட்டங்கள்
இரோசி அமானோ
thumb|இரோசி அமானோ இரோசி அமானோ (Hiroshi Amano, பிறப்பு: செப்டம்பர் 11, 1960, ஃகமாமாட்சு நகரம் ) சப்பான் நாட்டைச் சேர்ந்த அறிவியலாளர். இவர் 2014 ஆம் ஆண்டுக்கான இயற்பியல் நோபல் பரிசை இசாமு அக்காசாக்கி, சுச்சி நாக்காமுரா ஆகியோருடன் வென்றுள்ளார். இந்த நோபல் பரிசானது திறன்மை மிக்க நீலநிற ஒளியுமிழி அல்லது ஒளியீரி என்னும் குறைக்கடத்திக் கருவியைக் கண்டுபிடித்தமைக்காக வழங்கப்பட்டுள்ளது. இதனால் ஆற்றல் சேமிப்பைத் தரும் வெண்ணிற ஒளிதரும் ஒளிவாய்களை அமைக்க முடியும்.
அடிக்குறிப்புகளும் மேற்கோள்களும்
பகுப்பு:நோபல் பரிசு பெற்ற சப்பானியர்கள் பகுப்பு:வாழும் நபர்கள் பகுப்பு:நோபல் இயற்பியற் பரிசு பெற்றவர்கள் பகுப்பு:1960 பிறப்புகள் பகுப்பு:சப்பானிய இயற்பியலாளர்கள்
அடைக்கப்பட்ட கதவுகளின் முன்னால் (நூல்)
அடைக்கப்பட்ட கதவுகளின் முன்னால்… என்னும் நூல் இராஜீவ் காந்தி கொலை வழக்கில் தண்டிக்கப்பட்ட அ. ஞா. பேரறிவாளனுக்கு தாயாரான அற்புதம் அம்மையாரைப் பேட்டி கண்டு அனுசிரீ என்னும் இதழாளர் மலையாளத்தில் எழுதிய நூலின் தமிழ் மொழிபெயர்ப்பு நூல் ஆகும். ஓவியரும் எழுத்தாளரும் கவிஞருமான யூமா. வாசுகி இந்நூலை தமிழில் மொழிபெயர்த்திருக்கிறார். மொழிபெயர்ப்பாளர் குறிப்பு மனசாட்சி என்ற ஒன்றை நோக்கி.. என்னும் தலைப்பிலும். சென்னை நூலாசிரியர் அனுசிரீயின் முன்னுரை இந்தத் தாயின் வார்த்தைகளைக் கேளுங்கள்… என்னும் தலைப்பிலும் நூலின் முன்பகுதியில் உள்ளன. பேரறிவாளன், முருகன், சாந்தன் ஆகிய மூவரையும் அனுசீரியும் ‘ஓபன்’ (Open) என்னும் இதழின் உதவியாசிரியர் சர்சினாவும் வேலூர் சிறையில் சந்தித்ததைப் பற்றிய கட்டுரை வித்தியாசமான சந்திப்பு... என்னும் தலைப்பிலும் இராஜீவ் கொலை வழக்கில் தீர்ப்பு வழங்கிய உச்சநீதிமன்ற முன்னாள் நீதிபதி '''கே. டி. தாமஸ் மலையாள இதழான மாத்யமம் வார இதழுக்கு வழங்கிய பேட்டி நீதிபதிகள் கடவுள்கள் அல்ல... என்னும் தலைப்பிலும், பேரறிவாளனின் வாக்குமூலத்தைப் பதிவு செய்த சி.பி.ஐ.யின் முன்னாள் அதிகாரி தியாகராசன்' ஆனந்த விகடன் இதழுக்கு வழங்கிய பேட்டி பேரறிவாளன் ஒரு நிரபராதி!''  என்னும் தலைப்பிலும் இந்நூலில் பின்னிணைப்பாகக் கொடுக்கப்பட்டு உள்ளன.
உள்ளடக்கம்
அற்புதம் அம்மாள் பிறந்தது முதல் தற்பொழுது வரையிலான அவருடைய வாழ்க்கையை அவருடைய கூற்றாக பின்வரும் பதினெட்டுக் கட்டுரைகளே இந்நூலின் உள்ளடக்கம் ஆகும்.
மண்வாசனையுள்ள குழந்தைப் பருவம்
வேலூரில் வாழ்ந்த திராவிட முன்னேற்றக் கழக குடும்பத்தினருக்கு மூத்த மகளாகப் பிறந்தவர் அற்புதம். பள்ளி இறுதி வகுப்பு வரை பயின்றவர். சோலையார்பேட்டையைச் சேர்ந்த பள்ளி ஆசிரியரும் கவிஞரும் திராவிடர் கழகத்தவருமான குயில்தாசன் என்னும் ஞானசேகரனை மணந்தார்.
நானும் பெரியார் பெண்ணாகிறேன்
தர்மபுரியில் நடைபெற்ற திராவிடர் கழக மாநாட்டில் பெரியாரை அற்புதம் பார்த்தார். பின்னர் படிப்படியாக திராவிடர் கழகத்தவராக மாறினார். அவர்தம் மூத்தமகளுக்கு அன்புமணி என பெரியார் பெயரிட்டார். திராவிடர் கழக மாநாட்டில் தன் தாலியைக் கழற்றினார்.
மூன்று நட்சத்திரங்கள்
ஞானசேகரன் – அற்புதம் இணையர்களுக்கு அன்புமணி, பேரறிவாளன், அருள்செல்வி என மூன்று பிள்ளைகள். அம்மூவரைப் பற்றியும் அவர்கள் திராவிடர் கழகச் சிந்தனையோடு வளர்க்கப்பட்டது பற்றியும் இப்பகுதியில் குறிப்பிடப்பட்டு உள்ளன.
ரத்தவாடை வீசும் மல்லிகை
1991 சூன் 12ஆம் நாள், பேரறிவாளனைச் சந்திக்க அற்புதம் அம்மாள் சி.பி.ஐ. விசாரணை அலுவலகமான மல்லிகைக்குச் சென்று, அவரைச் சந்திக்க முடியாமல் திரும்பிய செய்தி இப்பகுதியில் பதியப்பட்டு உள்ளது.
சித்திரவதை ஒரு தொடர்கதை
1991 சூன் 19ஆம் நாள் உயர்நீதி மன்ற வளாகத்தில் பேரறிவாளனைச் சந்திக்க முயன்று இயலாது போனதையும் கைது செய்து 30 நாள்களுக்குப் பின்னர் மல்லிகையில் இரண்டு முறை சந்தித்ததையும் இப்பகுதியில் பதிந்துள்ளார்.
மீண்டும் சந்திப்பு
பெரும் போராட்டத்திற்குப் பின்னர் செங்கற்பட்டில் உள்ள சிறையில் பேரறிவாளனைச் சந்தித்த நிகழ்ச்சி இப்பகுதியில் விளக்கப்பட்டு உள்ளது.
அன்பின் திருமணம்
பேரறிவாளன் கைதுசெய்யப்பட்டதால் முடிவுசெய்யப்படாமல் இருந்த அவர் அக்கா அன்புமணியின் திருமணம் ராஜா என்பவருடன் நிகழ்ந்த செய்தி இப்பகுதியில் கூறப்பட்டு உள்ளது.
வாழ்க்கையென்ற போராட்டம்
பேரறிவாளன் அவர் தந்தை, அவர் தாத்தா என மூன்று தலைமுறையாக திராவிடர் கழகத்தில் உறுப்பினராகவும் செயற்பாட்டாளர்களாவும் இருந்ததையும் பேரறிவாளனைக் கைது செய்த பின்னர் அக்கழகம் அக்குடும்பத்தைக் கைவிட்டதையும் அதனால் யாருடைய ஆதரவுமற்று அற்புதம் அம்மாள் தனியாளப் போராட வேண்டிய தேவை ஏற்பட்டதையும் இப்பகுதியில் விவரிக்கிறார்.
வர்ணமய உலகம் இல்லாது போகிறது
பூந்தமல்லி சிறையில் இருந்து பேரறிவாளனும் பிறரும் சேலம் சிறைக்கு மாற்றப்பட்டதை அறிந்து அங்கு சென்று அற்புதம் அம்மாள் அவரைப் பார்த்ததையும் அவ்வாறு சந்திக்கும் பொழுதெல்லாம் அவர்களுக்குள் நடைபெறும் உரையடால்களையும் இப்பகுதி எடுத்துரைத்திருக்கிறது.